recursal/SuperWikiNEXT-32B huggingface dataset:
**ஆந்தாலியா** (*Antalya*) துருக்கியின் ஐந்தாவது மக்கள்தொகை மிக்க நகரமாகும். இதே பெயருள்ள மாகாணத்தின் தலைநகராகவும் விளங்குகிறது. அனத்தோலியாவின் வளமிக்க தென்மேற்கு கடலோரத்தில் அமைந்துள்ள ஆந்தோலியாவின் எல்லையாக தாரசு மலைத்தொடர் உள்ளது. ஆந்தோலியா பெருநகரப் பகுதியில் ஒரு மில்லியனுக்கும் கூடுதலான மக்கள் வசிக்கின்றனர். 

இன்று ஆந்தாலியா நகரமாக விளங்கும் இவ்விடத்தில் முதன்முதலாக பொ.மு 200இல் பெர்காமோன் இராச்சியம் குடியிருப்பை அமைத்தது. விரைவிலேயே இது உராமானியர்களின் ஆட்சியின் கீழ் வந்தது. அவர்களது ஆட்சியில் அத்ரியனின் வாயில் போன்ற புதிய கட்டிடங்கள் எழுப்பப்பட்டன. சுற்றுப்புற நகர்களும் வளரத்தொடங்கின. பல முறை கைமாறிய இந்த நகரம் 1207இல் பைசாந்தியப் பேரரசு வசமும் 1391இல் உதுமானியப் பேரரசு வசமும் இருந்தது. உதுமானியராட்சியில் அடுத்த 500 ஆண்டுகளுக்கு அமைதியும் நிலைத்தத்தன்மையும் நிலவியது. முதலாம் உலகப் போருக்குப் பின்னர் இது இத்தாலியரின் மேற்பார்வைக்கு மாற்றப்பட்டது. துருக்கிய விடுதலைப் போரின் விளைவாக புதிய சுதந்திர துருக்கியால் மீளவும் கைப்பற்றப்பட்டது.

ஆந்தாலியா துருக்கியின் பெரும் பன்னாட்டு கடலோர மகிழிடமாகும். நில நடுக்கடற்கரையோரத்தில் *துருக்கிய ரிவேரா* எனப்படும் இங்கு சுற்றுலாத் துறை வளர்ச்சிக்கு அரசு பல மேம்பாட்டுத் முனைப்புகளை மேற்கொண்டு வருகிறது. 2014ஆம் ஆண்டில் 12.5 மில்லியன் சுற்றுலாப் பயணிகள் இந்த நகருக்கு வந்து சென்றுள்ளனர்.

ஆந்தாலியாவில் 2015ஆம் ஆண்டு ஜி-20 மாநாடும் 2016 பன்னாட்டு வணிக கண்காட்சியும் (*எக்ஸ்போ 2016*) நடைபெற்றுள்ளன.

மேற்கோள்கள்
-----------

1. ↑  "Turkey: Major cities and provinces". citypopulation.de. 2015-02-08 அன்று பார்க்கப்பட்டது.
2. ↑  Turkish Statistical Institute 2011 Census (Büyükşehir belediyeleri ve bağlı belediyelerin nüfusları) – 2011 பரணிடப்பட்டது 19 அக்டோபர் 2012 at the வந்தவழி இயந்திரம்
3. ↑  "2011". Citypopulation.de. 2014-06-24 அன்று பார்க்கப்பட்டது.
4. ↑  "History of Antalya". Lonely Planet.
5. ↑  "Turkey's Tourism Renaissance".

வெளி இணைப்புகள்
---------------

விக்கிமீடியா பொதுவகத்தில்,  
 ***Antalya***   
என்பதின் ஊடகங்கள் உள்ளன. 

|  |  |
| --- | --- |
|  | விக்கிப்பயணத்தில் ***ஆந்தாலியா*** என்ற இடத்திற்கான பயண வழிகாட்டி உள்ளது. |

* National Parks Near Antalya
* Things to do in Antalya
* Antalya
**ஜோசெலின் ஜில்** *(Jocelyn Gill)* (1916–ஏப்பிரல் 26, 1984) ஒரு அமெரிக்க வானியலாளர் ஆவார். இவர் நாசாவில் பணிபுரிந்தார்.

வாழ்க்கை
--------

இவர் மவுண்ட் கோலியோக் கல்லூரியில் ஆய்வக உதவியாளராகவும் வானியல் பயிற்றுநராகவும் பணிபுரிந்தார். பின்னர் இவர் மசாசூசட் தொழில்நுட்ப நிறுவனத்தில் பணியமர்த்தப்பட்டார். இவர் தன் முனைவர் பட்டத்தை 1959 இல் யேல் பலகலைக்கழகத்தில் பெற்ரார். இவர் 1961 இல் நாசாவில் சேர்ந்தார். இங்கே இவர் ஆளுடைய விண்வெளித் திட்டத்தில் ஆய்வுகள் மேற்கொண்டு 1963 முதல் 1966 வரை விண்வெளி பறத்தல் அறிவியலில் தலைமைப் பொறுப்பை வகித்தார். மேலும் இவர் ஜெமினி விண்வெளித் திட்ட்த்திலும் பணிபுரிந்துள்ளார். இவர்1963 இல் சூரிய ஒளிமறைப்பு வெண்வெளி பயணத்தில் கலந்துகொண்டு, சூரிய ஒளிமுகட்டை ஆய்ந்த்தோடு விண்வெளி வீரர்களுக்கு வானியல் பாடமும் பயிற்றுவித்துள்ளார். வழக்கமாக இவர்களுக்கு வானியல் அறிவு தேவைப்படுவதில்லை.

இவர் அமெரிக்க அறிவியல் மேம்பாட்டுக் கழகத்தின் ஆய்வுறுப்பினர் ஆவார். இவர் 166 இல் கூட்டமைப்பின் பெண் விருதைப் பெற்ரார். இவருக்கு பன்மை இதய நார்த்துடிப்பு நோய் இருப்பது கண்டறியப்பட்டது. இவர் 1966 இல் தேசிய பன்மை இதய நார்த்துடிப்பு நோய்க் கழகத்தின் அந்த ஆண்டின் சிறந்த பெண்மணியாகத் தேர்வு செய்யப்பட்டு அக்கழக விருதையும் பெற்றுள்ளார். இவர் அந்நோயால் 1984 இல் தன் 67 ஆம் அகவையில் இறந்தார்.

மேற்கோள்கள்
-----------

1. ↑
2. 1 2  Vern Haughland (July 1, 1963). "Jocelyn Gill -- She's Set Her Sights On The Stars". *St. Petersburg Times*: p. 40.. பார்த்த நாள்: 29 March 2014.
3. 1 2 3  Marilyn Ogilvie, Joy Harvey (2000). *Biographical Dictionary of Women in Science*. Routledge. பக். 1019.. பார்த்த நாள்: 29 March 2014.
4. ↑  Tiffany K. Wayne (2011). *American Women of Science Since 1900*. **1**. ABC-CLIO. பக். 433. பன்னாட்டுத் தரப்புத்தக எண்:1598841580.. பார்த்த நாள்: 29 March 2014.
5. ↑  "Woman Space Scientist Honored". *The Kansas City Times*: p. 12. 16 June 1966.. பார்த்த நாள்: 5 August 2014.  open access publication - free to read
6. ↑  "Death of Dr. Jocelyn Gill, Nasa Chief". *CWSP Gazette: A Newsletter of the Committee on the Status of Women in Physics of the American Physical Society* **4** (4). November–December 1984.. பார்த்த நாள்: 29 March 2014.
**ஒப்புமை** (Contrast )என்பது கதிர்படத்தில் இரு அடுத்தடுத்த புள்ளியில் கருமையின் அளவுகளின் மாறுபாடாகும்,இரு புள்ளிகளுகளில் ஒளியியல் அடர்த்தி D1 என்றும் D2 என்றும் எடுத்ததுக்கொண்டால் ஒப்புமை என்பது D2-D1 என்று கொடுக்கப்படுகிறது. அளவு கூடுதலாக இருப்பின் ஒப்புமை அதிகமாக உள்ளது.எளிதில் பிரித்து அறியமுடியும்.D2-D1 குறைவாக இருக்கும் போது அவ்வளவு எளிதில் பிரித்துஅறியமுடியாது.உடலுறுப்புகளின் பருமனளவு மாற்றத்தினாலும் அவைகளின் அடர்த்தி மாறுவதாலும் ஒளியியல் அடர்த்தி மாறுபடுகின்றது.

```
ஒப்புமையினைக் கட்டுப்படுத்தும் பல காரணிகள் என்னென்ன என்று பார்ப்போம்.
```

```
                                          +பண்பு
                          |---கதிர்வீச்சு   +சிதறொளி
 ஒப்புமையினைக்        |               +கதிர்வீச்சளவு    
                          |
 கட்டுப்படுத்தும்          -----  
 முக்கிய காரணிகள்           கதிர்படப்பொருட்கள் +  படத்தாள் வகை                   
                          |                         +  வலுவூட்டும் திரை 
                          |                           
                          |---- படம்பெறுதல்  +மேம்படுத்தும் கரைசல் வேதிப்பொருட்கள்
                                                +மேம்படுத்தும்நேரம்
                          |                      +கரைசலின் வெப்பநலை 
                          |
                          |---பார்வையிடுதல்  +ஒளிர்வுச் செறிவு ( லாபியின்)
                                                +ஒரே சீராக ஒளிர்தல்
                           |
                           |
                           |--- குவாண்டம் நிலையில்லா நிலை  + மோட்டில்
```

பகுப்பு- கதிரியல்(radiology)
ஜோசேப் புலிட்சர்
**ஜோசேப் புலிட்சர்** ஒரு ஹங்கேரிய அமெரிக்கப் பத்திரிகையாளரும், செய்திப்பத்திரிகை வெளியீட்டாளரும் ஆவார். இவர் தனது இறப்புக்குப் பின்னர் புலிட்சர் பரிசு உருவாக வழி வகுத்ததன் மூலம் புகழ் பெற்றார். முதன் முதலாக மஞ்சள் பத்திரிகையை அறிமுகப்படுத்தியவர்களில் இவரும் ஒருவர்.

புலிட்சர் ஹங்கேரியில் உள்ள மாக்கோ என்னுமிடத்தில் பிறந்தார். இவர் இராணுவத்தில் சேர விரும்பினாராயினும், இவரது பலவீனமான உடல்நிலையாலும், கண்பார்வைக் குறைவினாலும், இவர் ஆஸ்திரிய இராணுவத்தில் சேரமுடியாமல் போனது. அமெரிக்க உள்நாட்டுப் போரில் கலந்து கொள்வதற்காக 1864 ஆம் ஆண்டில் இவர் ஐக்கிய அமெரிக்காவுக்குச் சென்றார். போருக்குப் பின்னர், மிசூரியில் உள்ள சென் லூயிஸ் என்னுமிடத்தில் தங்கினார். அங்கே, வெஸ்ட்லிச் போஸ்ட் (Westliche Post) என்னும் ஜேர்மன் மொழிப் பத்திரிகையில் சேர்ந்து பணியாற்றினார். அவர் குடியரசுக் கட்சியில் சேர்ந்து, 1869 இல் மிசூரி மாநில சபைக்குத் தேர்ந்தெடுக்கப்பட்டார். 1872 இல், வெஸ்ட்லிச் போஸ்ட் பத்திரிகையை 3000 டாலருக்கு வாங்கினார். 1878 இல் சென் லூயிஸ் டிஸ்பச் (St. Louis Dispatch) என்னும் பத்திரிகையையும் 2700 டாலருக்கு வாங்கினார். இரண்டு பத்திரிகைகளையும் இணைத்து, சென் லூயிஸ் போஸ்ட் டிஸ்பச் (St. Louis Post-Dispatch) என்னும் பெயரில் தினப் பத்திரிகையாக நடத்தி வந்தார்.
**கே. பி. பத்மநாப மேனன்** (*K. P. Padhmanabha Menon*) இந்தியாவைச் சேர்ந்த ஒரு வரலாற்றாசிரியர் ஆவார். ஒரு வழக்கறிஞராகவும், சென்னை உயர்நீதிமன்ற நீதிபதியாகவும், சென்னையின் அரசு தலைமை வழக்கறிஞராகவும் இவர் பணிபுரிந்துள்ளார். 1857 ஆம் ஆண்டு அக்டோபர் மாதம் எடப்பள்ளிக்கு அருகில் உள்ள எலமக்ராவில் "திருவிதாங்கூர் வரலாறு" என்னும் நூலின் ஆசிரியரும் மீனவ அமைச்சருமாக இருந்த பி.சங்குனிமேனனுக்கு மகனாகப் பிறந்தார். இலண்டன் நகரத்தில் அமைந்துள்ள அரச ஆசிய சமூகத்தின் உறுப்பினராக இருந்தார். 1910 ஆம் ஆண்டு கேரள வரலாறு என்ற 2500 பக்க நூலை எழுதி முடித்தார். கேரள மாநிலத்தின் எர்ணாகுளம் மாவட்டம் கொச்சி நகரில் அமைந்துள்ள ஆலுவா அரண்மனையை நூல் எழுதுவதற்காகப் பயன்படுத்திக் கொண்டார். பத்மநாப மேனன் 1919 ஆம் ஆண்டு வரை வாழ்ந்தார். 1924 ஆம் ஆண்டு பத்மநாப மேனன் மறைந்து ஐந்து ஆண்டுகளுக்குப் பிறகு நூல் பதிப்பிக்கப்பட்டு வெளியானது.

மேற்கோள்கள்
-----------

1. ↑  Menon, K.P. Padhmanabha (1924). *History Of Kerala Vol I*. Ernakulam: Cochin Govt. Press. .
2. ↑  
""The men who belonged to history"". *The Hindu online*. 7 June 2014. Archived from the original on 20 January 2018.. பார்த்த நாள்: 20 January 2018.
**அமராபரணன் சீயகங்கன்** (இயற் பெயர் : *திருவேகம்பமுடையான்*) எனபவர் கங்கர் பரம்பரையில் வந்த ஓர் அரசன். சங்க காலக் கங்கன் வழியில் வந்த மேலைக் கங்கர் மரபினர் ஆவார். இவர் மூன்றாம் குலோத்துங்க சோழனுக்கு அடங்கிய சிற்றரசனாக இருந்தார். இவரது தலைநகரம் அக்காலத்தில் *குவளாலபுரம்* என்று அழைகபட்ட தற்கால கோலார் நகரமாகும். கங்கர் சமண மதத்தினர். சீயகங்கன் நன்னூல் என்னும் இலக்கண நூல் தோன்றக் காரணமாக இருந்தவன். நன்னூல் இயற்றிய ஆசிரியர் பவணந்தி முனிவரையும், இந்தப் பவணந்தியார் காலத்திலேயே நன்னூலுக்கு உரை எழுதிய மயிலைநாதரையும் பேணிப் பாதுகாத்தவன்.

இவனது மெய்க்கீர்த்தி இவனை *அமராபரணன்*, *ஸ்ரீமத் குவளாலபுர பரமேசுரன்*  *கங்க குலோற்பவன்*, *சூரநாயகன்* என்றெல்லாம் பாராட்டுகிறது. இவனுக்குத் திருவேகம்பமுடையான் என்னும் பெயரும் உண்டு எனத் தெரிவிக்கிறது. 

சீயகங்கன் மதுராந்தகப் பொத்தம்பிச் சோழனின் மைத்துனன். (மனைவியின் உடன்பிறப்பு).

குடும்பம்
---------

அமராபரணன் சீயகங்கனின் மனைவியின் பெயர் அரிய பிள்ளை ஆகும். சீயங்கனுக்கு *அருங்குன்றைப் பிள்ளையாரான செயகங்கன்* (சீயகங்கன்) என்ற மகனும், *வடவாயில் செல்வியாரான சந்திரகுல மாதேவியார்* என்ற மகளும் இருந்தனர்.

கருவிநூல்
---------

* நன்னூல் மூலமும் மயிலைநாதர் உரையும், டாக்டர் உ. வே. சாமிநாதையர் குறிப்புரையுடன் அவரது மகன் கலியாண சுந்தரையர் பதிப்பு, 1946 டி. ஏ. கோபிநாதையர் 'செந்தமிழ்' இதழ் நான்காம் தொகுதி மேற்கோள்.
* மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, 2005

அடிக்குறிப்புகள்
----------------

1. ↑  குவலாளபுரம் என்னும் ஊர் ஜோலார்பேட்டையிலிருந்து பெங்களூர் சொல்லும் வழியில் உள்ளது.
2. ↑  மூன்றாம் குலோத்துங்க தேவனுடைய 27ஆம் ஆண்டுக் கல்வெட்டு (கி. பி. 1205)
3. ↑  கங்கன் சங்ககாலத்தில் சோழனை எதிர்த்தான். இவன் மேலைக்கங்கரின் முன்னோன். கங்கன் வழிவதந்த கங்கர்குல அரசன் சீயகங்கன் கீழைக்கங்கர் வழிவந்தவன். இவன் காலத்தில் சோழர் குடியினரோடு மண உறவு இருந்தது. சங்ககாலத்திலும் சரி, சீயகங்கனின் 13-ஆம் நூற்றாண்டிலும் சரி இந்தக் கங்கர்கள் தமிழர்களே.
4. ↑  வேங்கடராமையா, சோழர் கால அரசியல் தலைவர்கள் நூல், பக்கம் 135-139, பதிப்பு பிப்ரவரி, 1977 கட்டுரை, அமராபரணன் சீயகங்கன்

வெளியிணைப்பு
------------

சீயகங்கன் பற்றிய கொங்கு மண்டலச் சதகப் பாடல்
**அமித் தேவ்** (*Amit Dave*) இந்தியாவின் குசராத்து மாநிலத்தைச் சேர்ந்த ஒரு புகைப்படக் கலைஞர் ஆவார். பத்திரிகை, புத்தகங்கள், நாடகம் மற்றும் இசை ஆகிய துறைகளின் 2022 ஆம் ஆண்டுக்கான புலிட்சர் பரிசு வென்றவர்கள் பட்டியலில் இவர் இடம்பெற்றுள்ளார். இந்தியாவில் கோவிட்-19 தொற்றுநோயை உள்ளடக்கிய இராய்ட்டர்சு செய்தி நிறுவனத்தின் புலிட்சர் பரிசு பெற்ற புகைப்படக் குழுவில் அமித் தேவு ஒரு பகுதியாக உள்ளார்.

பிறப்பு
-------

அமித் தேவ் குசராத்து மாநிலத்தில் உள்ள அகமதாபாத்து நகரத்தில் பிறந்தார்.

தொழில்
------

அமித் தேவ் இந்தியாவின் அகமதாபாத்தில் உள்ள இராய்ட்டர்சு செய்தி நிறுவனத்தின் மூத்த புகைப்பட பத்திரிக்கையாளர் ஆவார். இந்தியன் எக்சுபிரசு குழுமத்தில் பணிபுரிவதற்கு முன்பு தேவ் மாநில இதழிலும், குசராத்தில் உள்ள உள்ளூர் செய்தித்தாள்களிலும் புகைப்படக் கலைஞராகப் பணியாற்றினார். 2002 ஆம் ஆண்டு இராய்ட்டர்சு செய்தி நிறுவனத்தில் சேர்ந்தார். இந்தியாவில் கோவிட்-19 தொற்றுநோய் ஆவணப் புகைப்படத்தைத் தவிர, அமித் தேவ் 2001 குசராத்து பூகம்பம், 2002 குசராத்து கலவரங்கள் மற்றும் 2004 இந்தியப் பெருங்கடல் பூகம்பம் மற்றும் தென்னிந்தியாவில் சுனாமி போன்ற நிகழ்களிலும் முக்கியப் பங்காற்றியுள்ளார்.

விருது
------

இந்தியாவில் கொரோனா எண்ணிக்கை மற்றும் விவரம் பற்றிய ஆவணப் புகைப்படங்களுக்காக அத்னான் அபிதி, சன்னா இர்சாத் மட்டூ, தேனிசு சித்திக்கி அமித் தேவ்  உள்ளிட்ட குழுவினருக்கு 2022 ஆம் ஆண்டுக்கான புலிட்சர் பரிசு அளிக்கப்பட்டது.
.

மேற்கோள்கள்
-----------

1. ↑  "2022-க்கான் புலிட்சர் விருதுகள் அறிவிப்பு: டேனிஷ் சித்திக்கி உள்ளிட்ட 4 இந்தியர்களுக்கு விருது". *Hindu Tamil Thisai*. 2022-05-14 அன்று பார்க்கப்பட்டது.
2. ↑  Dave, Amit. "Amit Dave". *The Wider Image* (ஆங்கிலம்).
3. 1 2  "Ahmedabad Based Photojournalist Amit Dave Wins Pulitzer Prize" (in en-AU). *Vibes Of India*. 10 May 2022. .
4. ↑  "Reuters photojournalist Amit Dave awarded Pulitzer Prize for his poignant image during Covid-19" (in en-IN). *theblunttimes.in*. 10 May 2022. Archived from the original on 22 நவம்பர் 2022. .
5. ↑  "‘When I went out to shoot, I could see people were panicking’" (in en). *The Indian Express*. 11 May 2022. .
6. ↑  "Kashmiri woman photojournalist Sana Irshad Mattoo wins Pultizer - The Kashmir Monitor" (ஆங்கிலம்). 2022-05-10. 2022-05-10 அன்று பார்க்கப்பட்டது.
7. ↑  "Pulitzer Prize 2022: Award for Danish Siddiqui, 3 other Indian journalists". *DNA India* (ஆங்கிலம்). 2022-05-10 அன்று பார்க்கப்பட்டது.
8. ↑  "Reuters wins Pulitzer Prize for coverage of COVID in India | Reuters.com" (in en). *Reuters*. .
**கே. பி. ஹரன்** (அக்டோபர் 17, 1906 - அக்டோபர் 14, 1981) தமிழ்நாட்டிலும் இலங்கையிலும் தலைசிறந்த பத்திரிகையாளராக இருந்தவர். சிறந்த ஆன்மிக சொற்பொழிவாளர்.

வாழ்க்கைக் குறிப்பு
-------------------

கிருஷ்ணசுவாமி பிராணதார்த்தி ஹரன் எனப்படும் கே. பி. ஹரன் தமிழ்நாடு தஞ்சை மாவட்டம் திருவையாறு என்னும் ஊரில் பிறந்தார். தனது 23 ஆவது வயது முதல் தமிழ்ப்பத்திரிகை உலகில் பல பத்திரிகைகளில் பணியாற்றிய இவர் பத்திரிகைத் துறையில் 50 ஆண்டு பட்டறிவு வாய்ந்தவர். முதல் 10 ஆண்டுகள் சென்னையில் "தமிழ்நாடு", "ஸ்வராஜ்யா", "தாருல் இஸ்லாம்", "ஹனுமான்", "ஹிந்துஸ்தான்" ஆகிய பத்திரிகைகளிலும், பின்னர் இலங்கையில் வீரகேசரியில் (1939-1959) 20 ஆண்டுகள் முதன்மை ஆசிரியராகவும், ஈழநாட்டில் (1959-1979) 20 ஆண்டுகள் முதன்மை ஆசிரியராகவும் எனத் தமிழ்ப் பத்திரிகை உலகில் 50 ஆண்டுகாலம் பணியாற்றியவர். 1959 இல் யாழ்ப்பாணத்தில் கே.சி.தங்கராசா, மருத்துவர் சண்முகரத்தினம் ஆகியோரால் தொடங்கப்பட்ட "ஈழநாடு" இதழின் முதலாவது முதன்மை ஆசிரியர் இவரேயாவார்.

வீரகேசரியில் "ஊர்க்குருவி" என்ற பெயரில் இவர் அன்றாடம் எழுதிய கட்டுரைகள் தமிழ் மக்கள் பலராலும் பாராட்டப்பட்டவை. அதேபோன்று "ஈழநாடு" இதழில் "ஐயாறன்" என்ற பெயரில் எழுதியவையும் சிறப்பானவை. சில நேரங்களில் "கே.பி.எச்" என்ற பெயரிலும் எழுதியுள்ளார்.

ஈழத்தில் இவரது ஆன்மீகச் சொற்பொழிவுகள் பெயர்பெற்றவை.

இறுதிக் காலம்
-------------

1979 இல் சென்னை திரும்பிய இவர் தனது இறுதிக் காலத்தை மயிலாப்பூரில் கழித்தார். இவர் 1981 இல் தனது 75 ஆவது வயதில் காலமானார்.

பணியாற்றிய பத்திரிகைகள்
-----------------------

* *தமிழ்நாடு*
* *ஸ்வராஜ்யா*
* *தாருல் இஸ்லாம்*
* *ஹனுமான்*
* *ஹிந்துஸ்தான்*
* *வீரகேசரி* (பிரதம ஆசிரியர், 1939-1959)
* *ஈழநாடு* (பிரதம ஆசிரியர் 1959-1979)

வெளி இணைப்புகள்
---------------

* கே.பி.ஹரன்
**சிவசேத்திரக் கோவை வெண்பா** என்னும் நூல் 16 ஆம் நூற்றாண்டில் வாழ்ந்த குரு நமசிவாயர் என்பவரால் எழுதப்பட்டது. 

விருத்தாச்சல புராணம் 1908 ஆம் ஆண்டுப் பதிப்பில் "சிதம்பரத்தில் தெய்வீகமுற்று விளங்கிய ஒரு நமசிவாய தேவ சுவாமிகள் அருளிச் செய்த சிவக்ஷேத்திரக் கோவைத் திருவெண்பா" என்னும் குறிப்பு உள்ளது கொண்டு இந்த முடிவு மேற்கொள்ளப்பட்டுள்ளது. குரு நமசிவாயரின் ஆசிரியர் ‘ஓம் நமசிவாய குரு’. இவரது பெயர் இந்த நூலின் ஆறாம் பாடலில் வருகிறது. இதனால் இந்த நூல் செய்தவர் குரு நமசிவாயரே என்பது உறுதியாகிறது. 

இதில் என்பது வெண்பாக்கள் உள்ளன. இவை திருமுது குன்றம் சிவபெருமானைப் போற்றுகின்றன.

சில பாடல்கள்
------------

(பொருள்நோக்கில் பிரித்துத் தரப்பட்டுள்ளன) 

நீற்றை அணிந்து நினைந்துருகி நெஞ்சமே  

போற்று செழுந்திருவின் பூமானும் – காற்றும்  

கலைக்கிழத்திக் கோனும் கருதரிய கொல  

மலைக்கிழத்தி கோமான் வரும்.

மன் அருணையோ நமசிவாய குருராயன் அது  

பொன் அடியில் என்னைப் பொருத்துவாய் – துன்னும் மலர்ப்  

பாதா, மலைக்கிழத்தி பாகா, பரமசிவ  

நாதா, பழமலை வாணா.

விருப்பாய் முதுகுன்றின் மெய் ப்துமை கேளீர்  

நெருப்பா மலையொன்று நிற்கும் – பொருப்பில் ஒரு  

பச்சைப் கொடியும் படரும் அதனருகே  

உச்சிக்கே ஆறும் ஓடும்.

கருவிநூல்
---------

* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005

அடிக்குறிப்பு
-------------

1. ↑  நூலின் பெயர் சிவக்ஷேத்திரக் கோவை வெண்பா எனவே உள்ளது.
சீயோன் மெட்ரிகுலேசன் மேல்நிலைப்பள்ளி என்பது சென்னையில் உள்ள சீமோன் மெட்ரிகுலேசன் மேல்நிலைப்பள்ளி சங்கத்தால் நிறுவப்பட்டது. இந்திய விமானப்படை அதிகாரியாக பணியாற்றிய என் விசயன் அவர்களால் 1989ஆம் ஆண்டு இச்சங்கம் தோற்றுவிக்கப்பட்டது.?தற்பொழுது சென்னைக்கு அருகில் உள்ள தாம்பரத்தின் அருகில் 3 பள்ளிகள் இயங்கி வருகின்றன. சென்னை தாம்பரம் இரயில் நிலையத்தில் இருந்து 15 நிமிடத்தில் இப்பள்ளியை அடையலாம். மேலும் மீனம்பாக்கத்திலுள்ள சர்வதேச விமான நிலையத்தில் இருந்து 12 கி.மீ தொலைவிலேயே அமைந்துள்ளது. இப்பள்ளியின் முதல்வர் மற்றும் தாளளர் ஆக டாக்டர் எ ன். விசயன் அவர்கள் உள்ளார். இப்பள்ளியானது குழந்தைகளின் எதிர்கால கனவை உண்மையாக்கிட உதவிடும் வகையில் குழந்தைகளை வளர்க்கும் வகையில் கல்வி போதிக்கப்படுகிறது. இந்தப்பள்ளி நாட்டின் மிக உயர்ந்த ஒழுக்க நெறிக்கான தரங்களை மாணவர்களிடையே உருவாக்கிட கடினமாக ஆராய்ந்து பல்வேறு விதிகளையும் பராமரிப்புகளையும் மேற்கொள்கிறது. இப்பள்ளியில் 8000 மாணவர்களும் 800க்கும் அதிகமான ஆசிரியர்களுடன் தமிழ்நாட்டின் 2வது பெரிய பள்ளியாக இயங்குகிறது. சென்னை மக்களிடையே இப்பள்ளியின் தனித்துவமான கண்டிப்பு மற்றும் போதனைகள் நல்ல தேர்ச்சி பெறுவதற்கு உதவுவதாக கருதப்படுகிறது. சீயோன் மெட்ரிக் மேல்நிலைப்பள்ளி முதல்வராக டாக்டர். எல். கே. விசயன் அவர்களால் 1985ஆம் ஆண்டு 11 மாணவர்கள் மற்றும் 2 ஆசிரியர்களுடன் ஆரம்பிக்கப்பட்டது. இப்பள்ளியை மேம்படுத்துவதற்கு நிறைய போராடி உள்ளார். தற்போது இப்பள்ளி தமிழ்நாட்டின் முக்கிய பள்ளியாக விளங்குகிறது. பள்ளியின் முதல்வராக இருந்தாலும் இவர் 12ஆம் வகுப்பு மாணவர்களுக்கு இயற்பியல் ஆசிரியராக பணியாற்றுகிறார். 2007ஆம் ஆணடு முதல் இன்றுவரை ஆண்டுப் பொதுத்தேர்வில் 100 சதவீதம் தேர்ச்சி பெற்றுள்ளது. இப்பள்ளி ஆலமரம் போல் வளர்ந்து 14000 மாணவர்கள் மற்றும் 600 ஆசிரியர்களுக்கு புகலிடமாக உள்ளது. 2009/10 கல்வி ஆண்டில் இப்பள்ளியின் வெள்ளிவிழா கொண்டாடப்பட்டது. 

உள்கட்டமைப்பு

```
                15 ஏக்கர் பரப்பளவில் (6.1 றெக்டர்) கட்டிடங்கள் கட்டப்பட்டுள்ளது. பள்ளிக்கூடத்தில் தனி அறிவியல் ஆய்வுக்கூடம் மற்றும் நுலகங்கள் உள்ளன. பள்ளி வளாகத்தில் கிட்டத்தட்ட நான்கு மின் சாஸ்தாக்கள் உள்ளன. சென்னையில் உள்ள பள்ளிகளில் சிறந்த கட்டமைப்பு வசதிகள் உள்ளது. திறந்த வெளி அரங்கம் மற்றும் திறந்த வெளி  மேடை அமைப்பானது மிக முக்கிய பாராட்டு நிகழ்ச்சிகள், ஆண்டு விழா மற்றும் முதல் தர மாணாக்கர்களை பாராட்டவும் பயன்படுகிறது. மேலும் உடற்பயிற்சி மற்றும் செயல்பாட்டு வகுப்புகள் நடத்த உதவுகிறது.
```

மேற்கோள்கள்
சதுரப் பட்டைக்கூம்பின் மேல் உச்சியும் அடிப்பக்கமும்
வடிவவியலில் **மேல் உச்சி** (*apex*) என்பது ஒரு வடிவவியல் வடிவத்தின் உச்சிகளில் உயரத்தில் அமைந்திருக்கும் உச்சியைக் குறிக்கும். ஒரு வடிவவியல் வடிவின் அடிப்பக்கத்திற்கு நேரெதிராக அதன் மேல் உச்சி இருக்கும். '.

இருசமபக்க முக்கோணம்
-------------------

இருசமபக்க முக்கோணத்தில் அதன் சமபக்கங்கள் இரண்டும் சந்திக்கும் உச்சிப்புள்ளியானது மேலுச்சியாக அமையும். இந்த மேலுச்சியானது இருசமபக்க முக்கோணத்தின் அசமபக்கத்திற்கு எதிர்ப்புறத்தில் இருக்கும்.

பட்டைக்கூம்புகளும் கூம்புகளும்
------------------------------

பட்டைக்கூம்புகளிலும் கூம்புகளிலும் அவற்றின் அடிப்பக்கத்திற்கு எதிராகவும் உயர்முனையிலும் மேலுச்சிகள் அமைகின்றன. ஒரு பட்டைக்கூம்பின் மேலுச்சியானது, அதன் பக்க விளிம்புகள் அனைத்தும் சந்திக்கும் புள்ளியாகும்.

மேற்கோள்கள்
-----------

1. 1 2  Weisstein, Eric W. "Apex", *MathWorld*.
2. ↑  Harold R. Jacobs (2003). *Geometry: Seeing, Doing, Understanding* (Third ). நியூயார்க்கு நகரம்: W. H. Freeman and Company. பக். 647,655. பன்னாட்டுத் தரப்புத்தக எண்:978-0-7167-4361-3. .
சிறு தேவாயலம்
1950களில் சக்கரவர்த்தி ஹைலி செலாசியினால் கட்டப்பட்ட சீயோனின் எங்கள் அன்னை தேவாலயத்தின் குவிமாடமும் மணிக் கோபுரமும்
**சீயோன் எங்கள் மாதா தேவாலயம்** (*Church of Our Lady Mary of Zion*, அம்காரியம்: ርዕሰ አድባራት ቅድስተ ቅዱሳን ድንግል ማሪያም ፅዮን *Re-ese Adbarat Kidiste Kidusan Dingel Maryam Ts’iyon*) என்பது எத்தியோப்பியாவிலுள்ள மிகவும் முக்கியத்துவம் வாய்ந்த எத்தியோப்பிய மரபுவழி சபையின் தேவாலயமாகும். இது திக்ரே மாநிலத்திலுள்ள அக்சம் எனும் நகரில் அமைந்துள்ளது. ஆரம்ப தேவாலயம் கி.பி 4ம் நூற்றயாண்டு காலத்தில், முதல் கிருத்தவ சக்கரவர்த்தி எசானா ஆட்சிக்காலத்தில் கட்டப்பட்டது என நம்பப்படுகின்றது.

உசாத்துணை
---------

விக்கிமீடியா பொதுவகத்தில்,  
 ***Chapel of the Tablet***   
என்பதின் ஊடகங்கள் உள்ளன. 



* Stuart Munro-Hay (2005), *The Quest for the Ark of the Covenant*, Ch. 6

| * பா
* உ
* தொ
உடன்படிக்கைப் பெட்டி தலைப்புக்கள் |
| --- |
| மக்கள் | 
* மோசே
* கோகென்
* யூத தலைமைக்குரு
* இசுரயேலர்
* லேவி கோத்திரம்
* பெசலெயேல்
* யூதா குலம்
* அகோலியாப்
* Kohath
* லேவி கோத்திரம்
* கோகாத்
* யோசுவா
* சாமுவேல்
* சாலொமோன்
* முதலாம் மெனலிக்

 |
| உள்ளடக்கம் | 
* கற்பலகைகள்
* பத்துக் கட்டளைகள்
* மன்னா
* ஆரோனின் கோல்
* கேருபீன்

 |
| இடங்கள் | 
* சினாய் மலை
* எரிக்கோ
* யோர்தான் ஆறு
* மகா பரிசுத்த இடம்
* Tabernacle
* ஆயி
* Shiloh
* Gibeah
* Gilgal
* Eben-Ezer
* பிலிஸ்தியர்
* Beth Shemesh
* Kiriath-Jearim
* கோவில் மலை
* பாறைக் குவிமாடம்
* ஆன்மாக்கள் கிணறு
* Cathedral of Chartres
* Tana Qirqos
* சீயோனின் எங்கள் அன்னை தேவாலயம்

 |
**அழகன்குளம் தொல்லியல் களம்**, தமிழ்நாட்டின் இராமநாதபுரம் மாவட்டம், இராமநாதபுரம் வட்டம், மண்டபம் ஊராட்சி ஒன்றியத்தில் உள்ள அழகன்குளம் கிராமத்தில் உள்ளது. தற்போது அழகன்குளம் தொல்லியல் களத்தில் தமிழ்நாடு அரசு தொல்லியல் துறை அகழ்வாராய்ச்சியை மேற்கொண்டு வருகிறது.

அழகன்குளம் தொல்லியல் களம், வைகை ஆற்றின் கரையில், வங்காள விரிகுடா கடற்கரையிலிருந்து மூன்று கிலோ மீட்டர் தொலைவில் அமைந்துள்ளது. அழகன்குளம் கிராமத்தில் 1980களில் முதன் முறையாக சிறிதளவில் அகழ்வாய்வு செய்ததில், இவ்விடத்தில் தொல்லியல் எச்சங்கள் இருப்பதை உறுதி செய்தனர்.

மறைந்த முன்னாள் தமிழக முதல்வர் ஜெ. ஜெயலலிதா, அழகன்குளத்தில் முறையாக அகழ்வாராய்ச்சி மேற்கொள்ள தமிழ்நாடு அரசு தொல்லியல் துறைக்கு 1 செப்டம்பர் 2016 அன்று ஆணையிட்டார். 

அழகன்குளம் தொல்லியல் களத்தில் முதலில் பத்தடி நீளம், பத்தடி அகலம், இருபதடி ஆழம் கொண்ட ஐந்து பள்ளங்கள் தோண்டப்பட்டதாக தமிழகத் தொல்லியல் துறை இயக்குனர் தெரிவித்துள்ளார்.

அழகன்குளம் அகழ்வாராய்ச்சியில், கிமு 375க்கு முந்தைய, மத்தியதரைக்கடல் ஒட்டிய நாடுகளில் புழங்கப்பட்ட மண் ஓடுகள், மட்பாண்டங்களின் சில்லுகள் மற்றும் ஜாடித் துண்டுகள் கிடைத்துள்ளது.

கிமு முதல் நூற்றாண்டுக் காலத்திய தமிழ் பிராமி எழுத்துக்களில் எழுதப்பட்ட சிவப்பு நிற ஓடுகள் கிடைத்துள்ளது. பிற தொல்பொருட்களான மணிகள், துளையிடப்பட்ட ஓடுகள், பல அளவுகளால் ஆன செங்கற்கள் இங்கு அகழ்ந்தெடுக்கப்பட்டுள்ளது.

அழகன்குளம் அகழ்வாராய்ச்சியில் கிடைத்த நாணயங்களின் முன்புறத்தில் உரோமானிய மன்னரின் முகமும், பின்புறத்தில் உரோமானியர்களின் வெற்றிக்கான தேவதையின் உருவமும் பொறிக்கப்பட்டுள்ளது. இதன் மூலம் இந்நாணயங்களை, கிமு 375ல் உரோமைப் பேரரசை கிமு 375 – 392 முடிய ஆண்ட இரண்டாம் வாலெண்டைன் (Valentinian II) வெளியிட்டிருக்கலாம் எனக் கருதப்படுகிறது. இதன் மூலம் பாண்டியர்களுக்கும், உரோமானியர்களுக்கு இடையே நடந்த கடல் வணிகம் அறியப்படுகிறது.

சங்க காலத்திய அழகன்குளம் பகுதி, கிமு 300 முதல் கிபி 300 முடிய பாண்டியர்களின் வணிக நகரமாகவோ அல்லது துறைமுக நகரமாகவோ இருந்திருக்கலாம் எனத் தொல்லியல் ஆய்வாளர்கள் கருதுகின்றனர்.

மேலும் ஏழாவது சுற்றில் நடைபெற்ற அகழாய்வில், உரோமனியர்களுடான வணிகம் மற்றும் உரோமானிய மற்றும் மத்தியதரைக்கடல் நாடுகளின் வணிகர்களின் வணிகக் குடியிருப்புகள் அழகன்குளத்தில் கண்டறியப்பட்டுள்ளது.

அகழாய்வு அறிக்கை
----------------

அகழாய்வு தொடங்கி 30 ஆண்டுகளாகியும் தமிழ்நாடு அரசு தொல்லியல் துறை இதுவரை இறுதி அறிக்கை தாக்கல் செய்யாததது ஏன்? சென்னை உயர் நீதிமன்றம் என்ற கேள்வி எழுப்பியது. அதற்கு தொல்லியல் துறை அழகன்குளம் அகழாய்வின் முதல் கட்ட அறிக்கை தயார் செய்யப்பட்டுள்ளது என்றும், இறுதி அறிக்கை தயாராகி வருகிறது எனக் கூறப்பட்டது. இதையடுத்து நீதிபதிகள், அழகன்குளம் அகழாய்வு தொடர்பான அனைத்து அறிக்கைகளையும் நீதிமன்றத்தில் தாக்கல் செய்ய வேண்டும் என அறிவுறுத்தியது.

இதனையும் காண்க
--------------

* அழகன்குளம்
* கீழடி அகழாய்வு மையம்
* அரிக்கமேடு தொல்லியல் களம்
* ஆதிச்சநல்லூர் தொல்லியல் களம்

மேற்கோள்கள்
-----------

1. ↑  Excavation begins at Alagankulam archaeological site
2. ↑  "Alagankulam". 2012-09-23 அன்று மூலம் பரணிடப்பட்டது. 2017-08-12 அன்று பார்க்கப்பட்டது.
3. ↑  Major excavations at Tamil Nadu's Alagankulam to discover more on historical trade links with Rome
4. ↑  Excavation to discover Tamil Nadu's trade link with Rome begins
5. ↑  Azhagankulam was in the big league
6. ↑  அழகன்குளம் 7 கட்ட அகழாய்வு: அறிக்கை தாக்கல் செய்ய தொல்லியல் துறைக்கு உயர் நீதிமன்றம் உத்தரவு

வெளி இணைப்புகள்
---------------
**மேல் குவார்க்குகள்** *(Up quarks)* என்பவை அணு உட்துகள்கள் ஆகும். புரோட்டான்கள் போன்ற பல பெரிய துகள்களை உருவாக்க இத்துகள்கள் உதவுகின்றன. மேல் குவார்க்குகளின் மின்சுமை +2/3 ஆகும். அறியப்பட்டுள்ள ஆறுவகையான குவார்க்குகளில் இவையே மிகவும் இலேசானவையாகும். மேல் குவார்க்குகளின் கோண உந்தம் ½ ஆகும். அடிப்படை விசைகள் எனப்படும் ஈர்ப்பு விசை, வலிய இடைவினை, வலிகுறை இடைவினை,மின்காந்த விசை ஆகிய நான்கும் மேல் குவார்க்குகளைப் பாதிக்கின்றன. அனைத்து குவார்க்குகளையும் போலவே மேல் குவார்க்குகளும் அடிப்படைத் துகள்களாகும். இதன்பொருள் இவை மிகச்சிறியவை, இவற்றை மேலும் பிரிக்க இயலாது என்று விஞ்ஞானிகள் நம்புகிறார்கள்.

மின்சுமை +2/3 பெற்றுள்ள இரண்டு மேல் குவார்க்குகள் மற்றும் -1/3 மின்சுமை கொண்ட ஒரு கீழ் குவார்க்கு சேர்ந்து மின்சுமை +1 பெற்றுள்ள புரோட்டான்களை உருவாக்குகின்றன. இதேபோல ஒரு மேல் குவார்க் மற்றும் இரண்டு கீழ் குவார்க்குகள் இணைந்து மின்சுமையற்ற ஒரு நியூட்ரானை உருவாக்குகின்றன. சிக்கல் நிறைந்த துகள்களான பையான்களை உருவாக்கவும் மேல் குவார்க்குகள் பயன்படுகின்றன.

மேற்கோள்கள்
-----------

1. ↑  
J. Beringer *et al.* (Particle Data Group) (2012). "PDGLive Particle Summary 'Quarks (u, d, s, c, b, t, b', t', Free)'" (PDF). Particle Data Group. 2013-02-21 அன்று பார்க்கப்பட்டது.
கணித மாதிரியாக்கம் மற்றும் புள்ளியியல் மதிப்பீடு அல்லது புள்ளியியல் மதிப்பீடு அல்லது மாறுபாடுகளுக்கு இடையேயான தொடர்பை ஆய்வு செய்வதன் மூலம் புறநிலைக் கோட்பாடுகளை சோதிப்பதற்கான ஒரு வழிமுறையை செயல்படுத்துகின்ற உளவியல் ஆராய்ச்சி என அளவுகோலை உளவியல் ஆராய்ச்சி வரையறுக்கப்படுகிறது. பண்புரீதியான உளவியல் ஆராய்ச்சிக்கு  முதல் விளக்கம்  வேறுபடுகிறது; ஆயினும், அளவு மற்றும்   தரமானஆராய்ச்சிக்கு இடையேயான வித்தியாசத்தில் நீண்ட விவாதம் நடந்துள்ளது. இந்த விவாதத்திற்கு முடிவு காணப்படவில்லை என்பதால், வேறுபாடுகள் போதும், தரவு சேகரிப்பதில் இருவரும் பயன்படுத்தப்பட வேண்டிய வழிகளில் அளவு மற்றும் தரம் வாய்ந்த ஆராய்ச்சி மதிப்புமிக்கதாக இருக்கும் என்று வாதிடப்பட்டது..

எடுத்துக்காட்டுகள்
------------------

புள்ளியியல் பரவலாக அளவு உளவியல் ஆராய்ச்சி  பயன்படுத்தப்படுகிறது.பொதுவாக ஒரு திட்டம் ஒரு கோட்பாடு அல்லது கருதுகோளை அடிப்படையாகக் கொண்ட தரவு சேகரிப்புடன்  நம்பகமான புள்ளிவிவர முறைகள் தொடங்குகிறது, பெரும்பாலும், ஒரு மிகப்பெரிய அளவிலான தரவு சேகரிக்க  சரிபார்க்கும், சரிபார்ப்பு மற்றும் பதிவு செய்ய வேண்டியது அவசியம்,. எஸ்.பி.எஸ்.எஸ் மற்றும் ஆர் போன்ற மென்பொருள் தொகுப்புகள் பொதுவாக இந்த நோக்கத்திற்காகப் பயன்படுத்தப்பட் டு  பகுப்பாய்வு செய்யப்படுகின்றனசோதனை விளைவுகளுக்கு தொடர்புடைய பிற மாதிரிகள் கட்டுப்படுத்தும் போது வட்டி நிகழ்வுகளை பாதிக்கும் என்று நினைக்கும் காரணிகளை கையாள்வதன் மூலம் புரிந்துகொள்ளும் உறவுகள் ஆராயப்படுகின்றன.ஆராய்ச்சியாளர்கள் கல்வி மற்றும் அளவிடக்கூடிய உளவியல் விளைவுகளுக்கு இடையிலான உறவை  மற்ற முக்கிய மாறிகளை கட்டுப்படுத்தி அளவிடலாம் மற்றும் ஆய்வு செய்யலாம், .அளவிடக்கூடிய அடிப்படையிலான ஆய்வுகள் உளவியலாளர்களால் பரவலாக பயன்படுத்தப்படுகின்றன, மேலும் புள்ளிவிவரங்கள் ஒன்று அல்லது அதற்கு மேற்பட்ட உளவியல் பண்புகளை வெளிப்படுத்தும்    என்பதிலளி க்கப்படுகிறது. இத்தகைய ஆய்வுகள், பதிலளித்தவர்கள் கட்டமைக்கப்பட்ட கேள்விகளின் தொகுப்பைக் கேட்கிறார்கள், அவற்றின் பதில்கள் பட்டியலிடப்படுகின்றன. மென்பொருள் பின்னர் தரவு தொடர்பு அல்லது பிற நடைமுறைகள் செய்ய முடியும். புள்ளிவிவரங்கள் மற்றும் அளவீட்டு ஆராய்ச்சி தரவுகளை எவ்வாறு சேகரிக்க பயன்படுத்தப்படுகின்றன என்பதற்கான பொதுவான எடுத்துக்காட்டுகள் ஆகும்.

பரிணாமவியல் ஆய்வுகள் (அல்லது புள்ளியியல் ஆய்வுகளின் கீழ் வருகிறது ஆராய்ச்சி வடிவமைப்புகளில் சோதனை ஆய்வுகள், அரை-சோதனை ஆய்வுகள்,  முன்,பின் தேர்வு கள், மற்றும் பல ஆகும்.சீரற்றமையாக்கல், மாறிகள் கட்டுப்பாடு, மற்றும் நம்பகமான நடவடிக்கைகள்  தொகையில் சிறிய  முடிவுகளை தொடர்புபடுத்தப்படுகின்றன .

மேலும் காண்க
------------
றாமென்
**றாமென்** (ラーメン அல்லது 拉麺, *rāmen*?, IPA: [ɺaːmeɴ], About this soundஒலிப்பு (உதவி·தகவல்)) றாமென் சீனாவில் தொடக்கத்தைக் கொண்ட, மாமிச சூப்புடன் பரிமாறப்படும் நூடுல்ஸ் வகையான ஒரு யப்பானிய உணவாகும். இது பன்றி, கடல் பாசி, லீக்ஸ்　அல்லது　சோளம்　போன்றவற்றுடன்　பரிமாறப்படும்.　யப்பானி்ன் ஒவ்வொரு பகுதியும் ஒவ்வொரு வகையான றாமெனுக்கு பிரசித்தமாக காணப்படுகின்றது. உதாரணமாக டொன்குட்சூ றாமென் கியூசூ பகுதியிலும், மீசோ றாமென் ஒக்கைடோ பகுதியிலும் பிரசித்தமானது.

வகைகள்
------

யப்பானில் றாமென் பல வகைகளில் கிடைக்கிறது. இவை உணவகம், புவியியல் அமைவு என்பவற்றுடன் வேறுபடக்கூடியது. பொதுவாக றாமென் இரண்டு முக்கியக் கூறுகளைக் கொண்டது. அவையாவன நூட்ல்ஸ், சூப் என்பனவாகும்.

வெளி இணைப்புகள்
---------------

**றாமென்** பற்றிய மேலதிக தகவல்களைப் பார்க்க தொடர்புடையத் திட்டங்கள்:  

 விக்சனரி விக்சனரி  

 நூல்கள் விக்கிநூல்  

 மேற்கோள் விக்கிமேற்கோள்  

 மூலங்கள் விக்கிமூலம்  

 விக்கிபொது  

 செய்திகள் விக்கிசெய்தி

* International Ramen Manufacturers Association பரணிடப்பட்டது 2013-06-03 at the வந்தவழி இயந்திரம்
* Ramen Walker Magazine (Japanese)
* rameniac's map and guide to ramen styles in japan பரணிடப்பட்டது 2011-04-19 at the வந்தவழி இயந்திரம்
* World Ramen.net பரணிடப்பட்டது 2003-04-23 at the வந்தவழி இயந்திரம்
* Ramen Tokyo
* International Ramen Manufacturers Association பரணிடப்பட்டது 2013-06-03 at the வந்தவழி இயந்திரம்
* Ramen Database
**மஞ்சிமா மோகன்**  (ஆங்கில மொழி: *Manjima Mohan*) என்பவர் ஒரு இந்திய திரைப்பட நடிகை ஆவார். இவர் மலையாளம், தெலுங்கு, தமிழ் திரைப்படங்களில் நடித்துகொண்டிருக்கிறார். இவர் கேரளத்தின் பாலக்காட்டை பூர்வீகமாகக் கொண்டவர். இவர் தன் திரைப்பட வாழ்வை 1990 களின் இறுதியில் 2000 த்தின் துவக்கத்தில் குழந்தை நட்சத்திரமாக துவக்கினார்.

தனிப்பட்ட வாழ்க்கை
------------------

மஞ்சிமா மோகனின் பெற்றோர் திரைப்பட ஒளிப்பதிவாளர் விப்பின் மோகன் மற்றும் நடனக்கலைஞர் கலாமண்டலம் கிரிஜா ஆகியோராவர். இவர் கேரளத்தின் திருவனந்தபுரத்தில் நிர்மலா பவன் மேல்நிலைப்பள்ளியில் 12 வகுப்புவரை படித்தார். இவர் சென்னை ஸ்டெல்லா மேரிஸ் கல்லூரியில் கணிதவியலில் இளங்கலை பட்டம் முடித்தார். நடிகர் கவுதம் கார்த்திக்கை திருமணம் செய்துள்ளார்.

திரைப்பட வாழ்வு
---------------

இவருக்கு நடிப்பில் ஆர்வம் இருந்தபோதிலும், "தனக்கு நம்பிக்கை இருக்கவில்லை" என குறிப்பிட்டுள்ளார். படத்தில் நடிக்க துவங்கியபோது அது *திகிலூட்டுவதாக* இருந்ததாக குறிப்பிட்டுள்ளார். ஜி. பிரஜாத் இயக்கத்தில் வினித் ஸ்ரீநிவாசனின் திரைக்கதையில் ஒரு வடக்கன் செல்பி படத்தில், முன்னணி பெண் பாத்திரத்தில் நடித்தார்.

ஒரு வடக்கன் செல்பி படம் வெளியானதைத் தொடர்ந்து, மஞ்சிமா தனது தனது முதல் தமிழ் திரைப்படமான கௌதம் மேனனின் இயக்கத்தில் அச்சம் என்பது மடமையடா படத்தில் அறிமுகமானார்.

திரைப்படங்கள்
-------------

| ஆண்டு | பெயர் | பாத்திரம் | மொழி | குறிப்பு |
| --- | --- | --- | --- | --- |
| 1998 | *கலியோஞ்சல்*
 | இளவயது அம்மு | மலையாளம் | குழந்தை நட்சத்திரம் |
| 1998 | *மயில்பீலீக்கவு*
 | காயத்திரியின் உறவினர் | மலையாளம் | குழந்தை நட்சத்திரம் |
| 1999 | *சாப்பல்யம்*
 | ஸ்ரீதும்போல் | மலையாளம் | குழந்தை நட்சத்திரம் |
| 2000 | *பிரியம்*
 | அனு | மலையாளம் | குழந்தை நட்சத்திரம் |
| 2000 | *தென்காசிப்பட்டணம்*
 | இளவயது டிவோட்டி | மலையாளம் | குழந்தை நட்சத்திரம் |
| 2000 | *மதுரமனோம்பர்கட்டு* | மாயா | மலையாளம் | கேரள மாநிலத்தின் சிறந்த குழந்தை நடசத்திர விருது |
| 2001 | *சுந்தர புருசன்*
 | சூரியநாராயணனின் மகள்  | மலையாளம் | குழந்தை நட்சத்திரம் |
| 2002 | *தாண்டவம்*
 |  | மலையாளம் | குழந்தை நட்சத்திரம் |
| 2015 | *ஒரு வடக்கன் செல்பி*
 | டைசி ஜார்ஜ் | மலையாளம் | கதாநாயகியாக அறிமுகம் |
| 2016 | *அச்சம் என்பது மடமையடா* | லீலா | தமிழ் | கதாநாயகியாக அறிமுகம் |
| 2016 | *சாகசம் ஸ்வாசக சகிப்பொ* | லீலா | தெலுங்கு | கதாநாயகியாக அறிமுகம் |
| 2016 | *முடி சூடா மன்னன்* | தமிழ் | படப்பிடிப்பில் |
| 2016 | *கௌரவ் நாராயணனின் பெயரிடப்படாதப் படம்* | தமிழ் | படப்பிடிப்பில் | சத்தியன் |

|}

மேற்கோள்
--------

1. ↑
2. ↑
3. ↑
**தச்சுடைய கைமாள்கள் (Thachudaya Kaimals)** என்பவர்கள் இப்போது இந்திய மாநிலமான கேரளாவின் திருவிதாங்கூரில் ஆண்ட தலைவர்களின் பரம்பரையாக இருந்தனர். இவர்கள் கேரளாவில் ஒரு புனிதமான பிரமுகராக இருந்தனர். இவர்கள் கூடல்மாணிக்கம் கோயில்  மற்றும் அதன் நிலங்களின் ஆன்மீகத் தலைவராகவும் தற்காலிக ஆட்சியாளராகவும் கருதப்படுகிறார்கள். 

 தச்சுடைய கைமாள் பாஸ்கரன் 
இவர்களைப் பற்றி பழங்கால நூலான கந்த புராணத்தில் குறிப்பிடப்பட்டுள்ளது. இவர்கள் சட்டரீதியான உரிமைகளைக் கொண்டிருந்தனர். இவர்களுக்கு தங்களுக்கு முன் விளக்கும் வாளுடனும் தனிப்பட்ட உதவியாளர்களை அழைத்துச் செல்ல அனுமதி இருந்தது. ஆட்சித் தலைவருக்கு திருவிதாங்கூர் நாயர் படையணியின் துணை இருந்தது. இவர்களின் குடியிருப்பு இரிஞ்ஞாலகுடாவில் உள்ள கோட்டிலக்கல் அரண்மனையாகும். இவர்களின் வம்சம் மாணிக்கன் கேரளர் என்ற சொற்களைக் கொண்ட சுருள் சங்கு-ஓட்டின் அடையாளத்தை தாங்குகிறது. பண்டைய சட்டத்தின் படியும், வழக்கப்படியும் தச்சுடைய கைமாளுக்கு இந்துக்கள் மீது இறுதி ஆன்மீக அதிகாரம் உண்டு என்பதை உணர்ந்த மகாத்மா காந்தி, 1930 களில் இவர்களைச் சந்திக்க இரிஞ்ஞாலக்குடாவிற்கு வருகை புரிந்தார். 

இராச்சியத்தின் ஆட்சி அவ்வப்போது இவர்களுக்கு வழங்கப்பட்டது, குறிப்பாக மன்னனின் மரணத்திற்கும் மற்றொருவர் அரியணை ஏறுவதற்கும் இடையில் ஒரு இடைவெளி இருக்கும்போது.    

முன்னதாக, ஒரு தச்சுடைய கைமாளை ஆளும் தலைவர் பதவியிலிருந்து நீக்கம் செய்வதற்கும், திருவிதாங்கூர் மகாராஜாவை இந்து மதத்திலிருந்து வெளியேற்றுவதற்கும் ஒரு முயற்சி கொச்சி ராஜாவால் தூண்டப்பட்டது, திருவிதாங்கூரில் கோயில் நுழைவு பிரகடனத்திற்குப் பிறகு அவர் பிரிட்டிசு ராஜ் அதிகாரிகளால் இந்தியத் தலைமை ஆளுநரின் விருப்பத்தால் மீண்டும் பணியில் அமர்த்தப்பட்டார்.   

மலபாரின் கோழிக்கோடு நாட்டுக்குச் சொந்தமான குருவாயூர் கோயில், திருவிதாங்கூரின் தச்சுடைய கைமாள் குடும்பத்தின் கூடல்மாணிக்கம் கோயில், திருவிதாங்கூர் அரச குடும்பத்தின் திருவனந்தபுரம் பத்மநாபசாமி கோயில் ஆகியவை கேரளாவின் மிகப் பெரிய கோயில்களாகும்.

பரம்பரை உரிமைகளின் முடிவு
-------------------------

1971 ஆம் ஆண்டில் இந்திய அரசியலமைப்பின் 26 வது திருத்தத்துடன்,  இந்தியாவில் சுதேச ஒழுங்கு ரத்து செய்யப்பட்டது, இதனால் தச்சுடைய கைமாள்கள் கோயில் மற்றும் அதன் நிலங்களுக்கான உரிமையை இழந்தனர்.  அந்த சொத்துக்கள் இப்போது மாவட்ட ஆட்சியரால் நிர்வகிக்கப்படும் ஒரு அறக்கட்டளையால் நடத்தப்படுகின்றன. 

காயம்குளம் அரச குடும்பத்தின் முண்டநாடு கிளையில் 1895 ஆம் ஆண்டு சூன் 22 ஆம் தேதி பிறந்த ஒரு தச்சுடைய கைமாளுக்கு பாஸ்கரன் என்று பெயர் சூட்டப்பட்டது. பின்னர், இவர் திருவனந்தபுரத்தின் வலியசாலையில் வசித்து வந்தார்.

குறிப்புகள்
-----------

1. ↑
2. ↑  K. P. Padmanabha Menon, History of Kerala Vol ii
3. ↑  Alappat Sreedhara Menon in Triumph & Tragedy in Travancore: Annals of Sir C. P.'s sixteen years, Publisher: Current Books (2001), ISBN 978-8124010945 under section titled 'The Thachudaya Kaimal Affair
4. ↑  "THE CONSTITUTION (AMENDMENT)". 6 December 2011 அன்று மூலம் பரணிடப்பட்டது.
5. ↑  ":: Daily News with The Gulf Today on GoDubai, Middle East, Dubai, UAE Online News::". 15 April 2016 அன்று மூலம் பரணிடப்பட்டது.
6. ↑  Chattampi Swamikalude Gruhasta Shishyanma, Ananthakumara Press, Sivakasi
ஆகாயகர்பர்
**ஆகாயகர்ப போதிசத்துவர்** (சீனம்: 虛空藏菩薩 Xūkōngzàng púsà; சமஸ்கிருதம்: आकाशगर्भ ஆகாஷகர்ப) அட்டமா போதிசத்துவர்களுள்(அஷ்ட மஹா போதிசத்துவர்கள்) ஒருவர் ஆவார். இவரது பெயருக்கு ஆகாயத்தை போன்ற அளவில்லாத அறிவாற்றலை உடையவர் என்று பொருள். இவருக்கு நெருங்கிய தொடர்புடைய இன்னொரு போதிசத்துவர் ஷிதிகர்பர் ஆவார். ஆகாயகர்பரை ஜப்பானில் கொகுஃஸோ(Kokūzō) என அழைக்கின்றனர்.

ஷிங்கோன் பௌத்தத்தை தோற்றுவித்தவரான கூக்காய், இவரது மந்திரத்தை புத்த துறவியாக இருக்கும் போது உச்சரித்ததால் ஆகாயகர்பருடை தரிசனம் கிடைத்ததாக கூறுவர். கூக்காய் மந்திரத்தை உச்சரிக்கையில் ஆகாயகர்பர் தரிசனம் தந்து, ஞானத்தை மஹாவைரோசன சூத்திரத்தில் தேடுவதற்கு பணித்தார். 

ஆகாயகர்பர்

மந்திரம்
--------

இவருடைய கீழ்க்கண்ட மந்திரம் பொதுவாக ஷிங்கோன் பௌத்த பிரிவினராலும், பௌத்த கலைஞர்களாலும் பயன்படுத்தபடுகிறது. இந்த மந்திர உச்சாடனம் செய்தால் ஞானம் பெருகும் என்றும், அறிவின்மை அகலும் எனவும் நம்பப்படுகிறது.

* **சீனம்:** Na Mo Xu Kong Zang Pu Sa
* **வியட்னாமியம்:** Nam Mo Hu Khong Tang Bo Tat
* **சமஸ்கிருதம்:** नमो आकाशकर्भ बोधिसत्त्व: நமோ ஆகாஷ போதிசத்தவ
* **பொருள்:** ஆகாயகர்ப போதிசத்துவர் போற்றி

இவர் தொடர்புடை இன்னொரு மந்திரமும் உள்ளது

* **ஜப்பானியம்:** nōbō akyasha kyarabaya on arikya mari bori sowaka.
* **சமஸ்கிருதம்:** नमो अकाशगर्भाय ॐ आर्य कमरि मौलि स्वाहा நமோ ஆகாஷகர்பாய ஓம் ஆர்ய கமரி மௌளி ஸ்வாஹா
* **பொருள்:** கரத்தில் மலரேந்தியவரும், பூமாலை சூடியவரும் மணிமகுடத்தை தாங்கியவருமான ஆகாயகர்பர் போற்றி

வெளி இணைப்புகள்
---------------

* ஜப்பனிய ஆகாயகர்பர்

* ஆகாயகர்ப போதிசத்துவரின் உருவங்கள்

| * பா
* உ
* தொ
போதிசத்துவர்கள் |
| --- |
| போதிசத்துவர்களின் பொதுப்பட்டியல் | அவலோகிதர்  **·**  மஞ்சுசிறீ **·**  சமந்தபத்திரர் **·**  இக்சிதிகர்பர் **·**  மைத்திரேயர் **·**  மகாசுதாமபிராப்தர் **·**  ஆகாயகர்பர் |
| சீனப் பௌத்தம் | கந்தர் **·**  சங்கிராமர் |
| வச்ரயான பௌத்தம் | தாரா **·**  வச்ரபானி **·**  வச்ரசத்துவர் **·**  வச்ரதாரர்  **·**  சீதாதபத்திரை |
| மற்றவர்கள் | சூரியபிரபர் **·** வசுதாரா |
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Operculina|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**சிவதை** (*Operculina turpethum*) என்பது மார்னிங் குளோரி குடும்பத்தைச் சேர்ந்த ஒரு தாவர இனமாகும்.

இது 4 முதல் 5 மீட்டர் நீளம் வரை வளரும், பல்லாண்டு, மூலிகை கொடியாகும். இது இந்தியாவைச் சேர்ந்தது. இது பொதுவாக வடக்கு சர்க்கார் மற்றும் தக்காணப் பகுதியில் 3000 அடி உயரம் வரை காணப்படுகிறது. இதன் இலைகள் ஒன்றுவிட்டு ஒன்றாக, முட்டை வடிவில், நீள்வட்டத்தில், தட்டையாக இதயவுருவில் இருக்கும். இதன் மலர்கள் தனித்தவையாகவும் பெரியவையாகவும் இருக்கும். இதன் கனி உலர்ந்து வெடிக்கும் விதையுறை கொண்டது.

இது உண்மையில் ஒரு பேதி மருந்து அல்ல, ஆனால் லேசான மலமிளக்கியாகும்.

மேற்கோள்கள்
-----------

1. ↑  Merremia turpethum, Medicinal Plants of Andhra Pradesh, Part-1, Central Council for Research in Unani Medicine, New Delhi, 1999, pp: 84.

வெளி இணைப்புகள்
---------------

* பொதுவகத்தில் சிவதை தொடர்பாக ஊடகக் கோப்புகள் உள்ளன.
* Caldecott, Todd (2006). *Ayurveda: The Divine Science of Life*. Elsevier/Mosby. பன்னாட்டுத் தரப்புத்தக எண்:0-7234-3410-7.  Contains a detailed monograph on Operculina turpethum (Trivrit), as well as a discussion of health benefits and usage in clinical practice. Available online at

| உயிரின வகைப்பாட்டுஇனங்காட்டிகள் |
| --- |
| *Operculina turpethum* | 
* விக்கித்தரவு: Q3595168
* விக்கியினங்கள்: Operculina turpethum
* APDB: 9283
* APNI: 115058
* EoL: 487438
* EPPO: OPCTU
* FloraBase: 20017
* FoC: 200018894
* GBIF: 5341747
* GRIN: 25779
* iNaturalist: 348466
* IPNI: 270819-1
* IRMNG: 10453253
* ITIS: 504030
* என்.சி.பி.ஐ: 197426
* Plant List: tro-8500073
* PLANTS: OPTU8
* POWO: urn:lsid:ipni.org:names:270819-1
* Tropicos: 8500073

 |
| *Convolvulus turpethum* | 
* விக்கித்தரவு: Q21872766
* APDB: 216155
* APNI: 78520
* GBIF: 3682018
* GRIN: 11325
* IPNI: 267157-1
* POWO: urn:lsid:ipni.org:names:267157-1
* Tropicos: 8501761

 |
**அய்க்கண்** (செப்டம்பர் 1, 1935 – ஏப்ரல் 11, 2020) என்பவர் தமிழக எழுத்தாளரும், தமிழ்ப் பேராசிரியரும் ஆவார். இவர் 800 க்கும் மேற்பட்ட சிறுகதைகளும், நாவல்களும் எழுதியுள்ளார்

பிறப்பும் கல்வியும்
-------------------

இவர் திருப்பத்தூர் வட்டம் கோட்டையூரில் 01-09-1935 இல் பிறந்தார். இவரது இயற்பெயர் மு. அய்யாக்கண்ணு என்பது. கோட்டையூரில் தொடக்கக் கல்வியை முடித்தார். பள்ளத்தூர் அருணாச்சலம் செட்டியார் உயர்நிலைப் பள்ளியில் பள்ளிப் படிப்பையும், அழகப்பா பல்கலைக் கழகத்தில் பட்டப்படிப்பையும் முடித்தார். திருப்பத்தூர் ஆறுமுகம்பிள்ளை சீதையம்மாள் கல்லூரியில் தமிழ்ப் பேராசிரியராக சேர்ந்து தமிழ்த் துறைத் தலைவராகிப் பணி ஓய்வு பெற்றார். இவரது முதல் சிறுகதை, *வள்ளியின் திருமணம்* என்பது. இக்கதை ஆனந்த விகடனில் வெளிவந்துள்ளது.

எழுத்துப் பணிகள்
----------------

தமிழக அரசு பதினாறு சிறந்த சிறுகதைகளைத் தேர்ந்தெடுத்து ஆங்கிலம் உள்ளிட்ட 22 மொழிகளில் மொழிபெயர்த்து வெளியிட்டுள்ளது. அதில் இவரது கதையும் இடம்பெற்றுள்ளது. அகில இந்திய வானொலி நிலையம் நடத்திய நாடகப் போட்டியில் இவர் எழுதிய நாடகம் முதல் பரிசு பெற்றது. இந்நாடகம் 19 தேசிய மொழிகளில் மொழிபெயர்க்கப்பட்டு வானொலியில் ஒலிபரப்பப்பட்டது. இவர் எழுதிய, மண் எனும் சிறுகதை தற்போது 12 ஆம் வகுப்பிற்குப் பாடமாக வைக்கப்பட்டுள்ளது. உலகத் தமிழ் எழுத்தாளா் சங்க சிவகங்கை மாவட்டத் தலைவராக இருந்தவர். தமிழக அரசின் அண்ணா விருது பெற்றவர்.

படைப்புகள்
----------

சிறுகதைகள்
* மண்ணின் மலர்கள்
* ஊர்மிளை
* தவம்
* விடிவெள்ளி
* வெள்ளைத் தாமரை
* நெல்லிக்கனி
* பரிமாணங்கள்
* கரிகாலன் கனவு
* நிழலில் நிற்கும் நிஜங்கள்
* தீர்க்க சுமங்கலி

புதினங்கள்
* அவனுக்காக மழை பெய்கிறது
* இரண்டாவது ஆகஸ்ட் 15
* அதியமான் காதலி

பிற வகை நூல்கள்
* இளவெயினி
* நெய்தலில் பூத்த குறிஞ்சி
* நீயும் நானும் வேறல்ல
* என் மகன்
* அண்ணாமலை அரசர்.
* கல்லுக்குள் சிற்பங்கள்

பாராட்டுகள், விருதுகள்
----------------------

தமிழ் வளர்ச்சிக்கான சிறந்த நூலுக்கான முதல் பரிசை இவரது படைப்புகள் மூன்று முறை பெற்றுள்ளன. 2005 இல் மலேசியாவில் உலகத் தமிழ்மறை ஆராய்ச்சி மாநாடு நடைபெற்றது. அதில் உலகத் தமிழ் எழுத்தாளர் சிறுகதைப் போட்டியில் இவர் கதை முதல் பரிசு பெற்றது. பாரிஸ் தமிழ்ச் சங்கம் 2007 ஆம் ஆண்டு பாரதியாரின் 125 ஆவது ஆண்டு விழாவை முன்னிட்டு நடத்திய சிறுகதைப் போட்டியில் இவரது கதை முதல் பரிசு பெற்றது. குன்றக்குடி அடிகளாரிடம், நற்கதை நம்பி என்ற விருதும் பதக்கமும் பெற்றார். முன்னாள் மத்திய அமைச்சரிடம் ( ப. சிதம்பரம்) எழுத்து வேந்தர் எனும் விருதும் பெற்றுள்ளார். தமிழக அரசு இவருக்கு 2019 இல் அண்ணா விருது வழங்கிக் கெளரவித்தது. பாரிசுத் தமிழ்ச்சங்கம், உத்தரபிரதேச மாநில அரசு ஆகியன நடத்திய சிறுகதைப் போட்டியில் பரிசு பெற்றார்.

மறைவு
-----

பேராசிரியா் அய்க்கண் 2020 ஏப்ரல் 11 சனிக்கிழமை இரவு மாரடைப்பால் காலமானார்.

மேற்கோள்கள்
-----------

1. 1 2 3 4 5  காலமானார் பேராசிரியர் அய்க்கண், தினமனி, ஏப்ரல் 12, 2020
2. ↑  எழுத்தாளர் அய்க்கண் காலமானார், தினசரி, ஏப்ரல் 12, 2020

உசாத்துணை
---------

* அரவிந்த், "எழுத்தாளர் அய்க்கண்" www.googleweblight.com பதிவு நாள் செப்டம்பர் 2011.
* பொதுத்தமிழ் மேனிலை இரண்டாம் ஆண்டு தமிழ்நாடு அரசு பாடநூல் கழகம்,சென்னை- பக்கம் 217.
* முகம் மாமணி, 100 சாதனையாளர்கள், மணிவாசகர் பதிப்பகம் 1994.
**தேவூர்** (Thevur) நாகப்பட்டினம் மாவட்டத்தில் உள்ளது.

### பெயர்க்காரணம்

புராண காலத்தில் தேவர்கள் வந்து இம்மண்ணிற்கு வருகை புரிந்ததாலும் .சங்கநிதி,பதுமநிதி இவற்றை பெறுவதற்காக தேவர்கள் வழிபட்டு வந்ததால் தேவூர் என பெயர்பட்டது.[]

### சிறப்புகள்

நாயன்மார்களால் பாடப்பட்ட ஸ்தலம் மிக சிறப்புடையது

### ஆலயங்கள்

#### தேவூர் தேவபுரீசுவரர் கோயில்

தேவூர் தேவபுரீசுவரர் கோயில் பாடல் பெற்ற தலங்களில் ஒன்றாகும். தேவாரப்பாடல் பெற்ற காவிரி தென்கரைத்தலங்களில் 85ஆவது சிவத்தலமாகும்.  இத்தலத்து இறைவனை தேவர்கள் வழிபட்டு அருள் பெற்றதால் தேவபுரீசுவரர் என்றும், குருபகவான் வழிபட்டு அருள் பெற்றதால் தேவகுருநாதர் என்றும் இங்குள்ள இறைவன் வணங்கப்படுகிறார். கோசெங்கட் சோழன் கட்டிய மாடக் கோவில்களில் இத்தலத்து ஆலயமும் ஒன்றாகும். மூன்று நிலைகளை உடைய கிழக்கு நோக்கிய ராஜகோபுரத்தின் வழியாக உள்ளே நுழைந்தவுடன் தென்புறம் தேவதீர்த்தம் இருக்கிறது. நேரே கொடிமரம், பலிபீடம் மற்றும் நந்தியைக் காணலாம். கீழே உள்சுற்றில் அறுபத்துமூவர், வலம்புரி விநாயகர், சுப்பிரமணியர், அகல்யை வழிபட்ட லிங்கம், மகாலட்சுமி முதலிய சந்நிதிகள் உள்ளன. நடராசசபை தனியே அழகாக உள்ளது. கட்டுமலையின் அடிவாரத்தில் இந்திரன், முருகன், விநாயகர் சந்நிதிகள் அருகருகே உள்ளன. கட்டுமலை ஏறி மேலே சென்றால் கௌதமர் வழிபட்ட லிங்கம், சோமாஸ்கந்தர், நவக்கிரகம் ஆகியவற்றைக் காணலாம். மூலவர் தேவபுரீசுவரர், இறைவி மதுரபாஷினி ஆகிய இருவரும் கிழக்கு நோக்கி அருள் பாவிக்கின்றனர். தலவிநாயகர் வலம்புரி விநாயகர் என்று அழைக்கப்படுகிறார். கருவறையின் பின்புறச் சுவற்றில் எப்போதும் காணப்படும் லிங்கோத்பவருக்கு பதிலாக மகாவிஷ்னு காட்சி கொடுக்கிறார்.

### சான்றுகள்

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "மாவட்ட ஆட்சியர் தொடர்பு விவரம்". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
4. ↑
5. ↑  "காப்பகப்படுத்தப்பட்ட நகல்". 2017-05-02 அன்று மூலம் பரணிடப்பட்டது. 2017-06-22 அன்று பார்க்கப்பட்டது.
**நூறு வருட மட்டுநகர் நினைவுகள்** என்பது 1893 - 1993 வரையான மட்டக்களப்பின் சமூக வரலாற்றைக் கூறும் ஒரு நூல். இதனை எஸ். பிரான்சிஸ் என்பவர் எழுதியிருக்கிறார். இந்நூல் திருகோணமலை - மட்டக்களப்பு மறைமாவட்டத்தில் 100 ஆண்டு (யூபிலி ஆண்டு) நினைவு நூலாக வெளியிடப்பட்டது. இது ஒரு கத்தோலிக்க நினைவுகளைக் கூறும் நூலாக இருந்தபோதிலும், நூறு ஆண்டு காலத்தில் இலங்கையின் மட்டக்களப்பில் ஏற்பட்ட நிகழ்வுகள், கல்வி நிலை, சம்பிரதாயங்கள், பழக்கவழக்கங்கள் என்பன இந்நூலில் காணக்கிடைக்கின்றன. எ.கா: அப்போது கல்லடிப் பாலம் இல்லாதபோது அக்கறைக்குச் செல்ல விதவைப்படகுகள் பயன்படுத்தப்பட்டன என்பதை இந்நூல் பதிவு செய்துள்ளது. அது தொடர்பான வரலாற்று ஒளிப்படங்களும் நூலில் இணைக்கப்பட்டுள்ளன. இன்றைய தலைமுறையினருக்கு அனுபவ பகிர்வு போன்று இது அமைந்துள்ளது.

தற்போது பயன்பாட்டில் இல்லாத அல்லது பயன்பாட்டில் இருந்து அருகி வரும் பொருட்களான உமல், கரப்பு, ஓட்டிக்கூடு, ஆசந்தி, உடுக்கை, தூம்பை, அத்தாங்கு, நண்டுக்கூடு போன்றவை படங்களாக வரையப்பட்டிருப்பது இதன் சிறப்பு ஆகும்.

பொருளடக்கம்
-----------

1. சுருக்க வரலாறு
2. வாழ்க்கை வசதிகள்
3. சனமும் சாகியமும்
4. கிறிஸ்தவ சமயம்
5. கத்தோலிக்க சமயம்
6. கத்தோலிக்க சமயம் பற்றிய தெளிவு
7. பாதயாத்திரைகள்
8. நினைவைவிட்டு நீங்காத நிகழ்ச்சி

மேற்கோள்கள்
-----------

1. ↑  "மட்டக்களப்பு". 9 பெப்ரவரி 2015 அன்று பார்க்கப்பட்டது.
2. ↑  "மதுர தமிழ் பேசும் மட்டக்கள்பபு மக்கள்". 2019-05-26 அன்று மூலம் பரணிடப்பட்டது. 2019-05-26 அன்று பார்க்கப்பட்டது.
3. ↑   *வெட்டாப்பு*. திருமலை - மட்டக்களப்பு மறைமாவட்டம். 1-1-1995.
4. ↑  "கல்லடிப் பாலத்தில் ஆபத்து ; மக்கள் அவதானம் (காணொளி இணைப்பு)". வீரகேசரி.

வெளி இணைப்புகள்
---------------

* நூறு வருட மட்டுநகர் நினைவுகள் நூலகம்
**அய்யனார்குளம் குரும்பாடி அய்யனார் கோயில்** தமிழ்நாட்டில் மதுரை மாவட்டம், அய்யனார்குளம் என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் கடசாரி நல்ல குரும்பன் சன்னதியும், சக்தி ஏழு கன்னிமார், மாயாண்டி, அரசமகன், பெரியதவசி, பேச்சியம்மா, பெரியகருப்பன், அழகம்மாள், பெரியாண்டி, செந்தவசி, சின்னாண்டி, சந்தன கருப்பு, முத்து கருப்பு, காளாஞ்சி கருப்பு, அன்னதவசி, அருந்தவசி, சின்னகருப்பு, ராக்கம்மாள் உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை நடக்கின்றது. மாசி மாதம் சிவன்ரத்திரி முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**சமத்துவ வாய்ப்பு ஆணையம்** (Equal Opportunities Commission) என்பது ஹொங்கொங் வாழ் மக்கள் அனைவரும் (தொழில் வாய்ப்புக்கு வந்தோர் உட்பட) சமத்துவ வாய்ப்புடன் இருக்க வேண்டும் எனும் அடிப்படையில் உருவாக்கப்பட்ட சட்டங்களைக் கொண்டியங்கும் ஒரு நிறுவனமாகும்.

தலைமை பணிமனை
------------

இதன் தலைமை பணிமனை "சமத்துவ வாய்ப்பு ஆணையம்", 19 ஆம் மாடி, நகர அங்காடி மூன்று, 14 டைக்கூ வான் வீதி, டைக்கூ சிங், ஹொங்கொங் இல் உள்ளது. எவருக்கேனும் பிரச்சினைகள் நடந்தால் பொறுப்புணர்வுடன் பணிகளை முன்னெடுக்கும் முறைமை ஹொங்கொங்கில் உள்ள ஏனை அரச திணைக்களங்கள் போலவே இங்கும் நடைபெறும் என்பது குறிப்பிடத்தக்கது.

மக்கள் விழிப்பு நிலைக்கான நூல்கள்
---------------------------------

இந்த சமத்துவ வாய்ப்பு ஆணையம் ஹொங்கொங் மக்கள் அனைவரும் சமத்துவ வாய்ப்பு பெற்று வாழவேண்டும், எந்த இனத்தவரானாலும், எந்த மதத்தவரானாலும், எந்த நிறத்தவரானாலும் மக்கள் மத்தியில் வேறுபாடுகள் தோன்றக் கூடாது எனும் அடிப்படையில் பல செயல் திட்டங்களையும் செய்து வருகின்றது. அத்துடன் மக்கள் விழிப்பு நிலை தொடர்பாகப் பல நூல்களையும் இலவசமாகவே வழங்கி வருகின்றது.

மேற்கோள்கள்
-----------

1. ↑  "மக்கள் விழிப்பு நிலை நூல்கள்". 2011-02-14 அன்று மூலம் பரணிடப்பட்டது. 2011-01-23 அன்று பார்க்கப்பட்டது.

வெளியிணைப்புகள்
---------------

* அதிகாரப்பூர்வ இணையத்தளம் பரணிடப்பட்டது 2015-06-09 at the வந்தவழி இயந்திரம்
* இணையத்தில் நூல்கள் பரணிடப்பட்டது 2011-02-14 at the வந்தவழி இயந்திரம்
**கடங்கநேரி பத்திரகாளியம்மன் கோயில்** தமிழ்நாட்டில் திருநெல்வேலி மாவட்டம், கடங்கநேரி என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பதினாறாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் பத்திரகாளியம்மன் சன்னதியும், மாரியம்மன், முத்தாரம்மன், பேச்சியம்மன், கருப்பசாமி, விநாயகர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

**திருவிழா**

இக்கோயிலில் ஆண்டுக்கு இரு முறை சிறப்பு விழா என்கிற பெயரில் திருவிழா நடைபெறும். புரட்டாசி மாத கொடைவிழாவில் தீ மிதித்தலும்,பங்குனி மாத கொடைவிழாவில் **தோரோட்டமும்** முக்கிய திருவிழாவாக நடைபெறுகிறது.

தேரில் பத்திரகாளி,மாரி தாய் தெய்வத்தை ஊர்வலம் எடுத்துச் செல்கிறார்கள். இத்தேரை திருவிழா நாட்களில் பக்தர்கள் ஊர்வலமாக வடம் பிடித்து இழுத்துச் செல்வர். இதன் பீடம் மரத்தால் ஆனது. இது முழுவதும் சிற்பங்களால் அலங்கரிக்கப் பட்டு இருக்கும்.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. பங்குனி மாதம் கொடைவிழா முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.